- Әлбиттә, ниндәй генә хәл килеп тыуһа ла, мин һөнәремә тоғро ҡалам. Был шулай булырға тейеш тә. Сөнки Гиппократ антын биргәнмен һәм мин уға һәр саҡ тоғро ҡалам. Инфекционист булараҡ, ер йөҙөндә төрлө ауырыуҙар, вирустар барлығын яҡшы беләм. Әммә донъяны ошондай алама ауырыу ялмап алыр, ә беҙ – медицина хеҙмәткәрҙәре, был хәүефтең алдынғы һыҙығында тороп ҡалырбыҙ тип бер ҡасан да уйламағайным.